stanford-oval/wikipedia huggingface dataset:
שקופים (סדרת טלוויזיה)
סקירה

שקופים היא סדרת מערכונים סאטירית מקורית של חברת התקשורת הישראלית HOT.
את התוכנית יצרו אלי בן דוד, אדר מירום ועמרי עמית, שיצרו בין היתר את התוכניות הסאטיריות "אנחנו במפה" ו"בובה של לילה".
בסדרה משחקים יובל סמו, גורי אלפי, אלי יצפאן, גילה אלמגור, תיקי דיין ועוד.
בסדרה משתתפים שחקנים רבים אחרים שאינם שחקנים מקצועיים. כל פרק מסתיים בשיר ישראלי אותו מבצעים כל משתתפי הסדרה.
הסדרה עוקבת אחר דמויות בדיוניות שונות, המתוארות על ידי היוצרים כ"הדמויות השקופות בחברה הישראלית, האנשים שאנחנו עוברים לידם ביומיום ולא רואים אותם, שנמצאים כל הזמן ברקע של חיינו אבל לא זוכים לשום יחס".
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 17 בינואר 2021 | 15 בפברואר 2021 |
הדמויות

אליאב שושני (גורי אלפי) – עובד כמאבטח ומועסק כעובד קבלן בחברת כוח האדם אש"כ.
דודי לושי (יובל סמו) – עובד כמאבטח ומועסק כעובד קבלן בחברת כוח האדם אש"כ. גרוש שחזר להתגורר עם אימו. בפרק האחרון הוא מפוטר מעבודתו ומועסק מחדש באותו תפקיד.
פיני אברהמי (אלי יצפאן) – מנהל חברת כוח האדם אש"כ. מפגין קשיחות וטירוף בכל פעם שאליאב ודודי דורשים תוספת למשכורתם.
שרה לושי (גילה אלמגור) – אימו של דודי, ניצולת שואה. בפרק האחרון תכננה למכור את הבניין על מנת שיהרסו אותו, אך לבסוף היא ויתרה בגלל המחיר הנמוך שהם הציעו, מכיוון שהסוללה של מכשיר השמיעה שלה לא עבדה.
סימונה מלאך (תיקי דיין) – שדכנית, עוזרת לאליאב.
מאיר (גרשון וייספירר) – חסר בית, נגן צ'לו, אקורדיוניסט וכלי נשיפה.
אלכסיי (מיכאל גריילסאמר) – חסר בית, כנר.
בטי (נעמה פרייס) – חברת ילדות של אליאב שגרה עמו בשכנות בדירה (המחולקת לשניים) שאליאב שוכר. מאוהבת באליאב. עובדת כקופאית בסופרמרקט. בפרק האחרון רצתה לשבור את הקיר שחוצץ ביניהם ואליאב לא הקשיב לה, מכיוון ששמע מוזיקה.
רנין (נדין שחאדה) – ערביה שעובדת בחברת הקבלנות של פיני. חברה של אליאב ודודי.
עוואט (ביינה (בני) גטהון) – עובד זר מאפריקה שעובד בחברת הקבלנות של פיני. חבר של אליאב ודודי. חבריו נוהגים להתחלק בחפציו. בפרק 4 היה על סף גירוש.
יחיאל (אושר מימון) – איש דתי שעובד בחברת הקבלנות של פיני. חבר של אליאב ודודי.
גבי ספקטור (אברהם שלום הלוי) – חבר ילדות של דודי.
אורלי (אלין שחר) – נערת ליווי.
לילך לושי (אלכס מוסקל) – בתו של דודי.
עמוס – מנהל החברה שבה אליאב ודודי עובדים כמאבטחים.
השירים בסיום הפרק

כל פרק בסדרה מסתיים בשיר ישראלי בביצוע שחקני הסדרה:
פרק 1 – אביתר בנאי – יש לי סיכוי
פרק 2 – ברי סחרוף – עבדים
פרק 3 – תיקי דיין – ושוב לבד
פרק 4 – החברים של נטאשה – אם כבר לבד
פרק 5 – אריאל זילבר – ברוש
פרק 6 – פורטיסחרוף – ניצוצות
פרק 7 – קורין אלאל – ארץ קטנה עם שפם
פרק 8 – משינה – שלח לי מלאך
פרק 9 – טיפקס – בתוך נייר עיתון
פרק 10 – חוה אלברשטיין – חיוכים
הערות שוליים

↑  שקופים - כך זה נראה מאחורי הקלעים, באתר HOT Magazine, ‏10 בינואר 2021
↑  שקופים
ברברה פיטרסון

| --- | --- |

 לידה:  25 בנובמבר 1953 (בת 71) אדינה, ארצות הברית 
 שם לידה:  Barbara Elaine Peterson Burwell 
 מדינה:  ארצות הברית 
 השכלה:  קולג' סנט אולף  תיכון אדינה 
 
ברברה פיטרסון (אנגלית: Barbara Peterson‏; נולדה ב-25 בנובמבר 1953) היא דוגמנית אמריקאית.
ביוגרפיה

פיטרסון נולדה במינסוטה למשפחה ממוצא שוודי וגרמני, היא אחת משישה ילדים, אביה היה משפטן ופוליטיקאי, דודה היה ראש עיריית מיניאפוליס לשעבר. אחרי התיכון למדה לתואר במדע המדינה, תקשורת ולימודי אמריקה.
היא זכתה במספר תחרויות יופי קטנות וב-1976 נבחרה ל"מיס מינסוטה ארצות הברית", בתחרות מיס ארצות הברית 1976 הוכתרה למקום הראשון ובכך נהייתה למיס מינסוטה הראשונה שזוכה בתואר זה.
היא ייצגה את ארצות הברית בתחרות מיס תבל 1976 אך לא העפילה לשלבים המתקדמים בתחרות ובכך נהייתה למיס ארצות הברית הראשונה בהיסטוריה שלא עושה זאת, בתחרות זכתה מלכת היופי של ישראל רינה מור.
אחותה, פולי פיטרסון נבחרה ל"מיס מינסוטה ארצות הברית 1981", ב-1987 היא ואחותה הוציאו ביחד את הספר "Becoming a Beauty Queen: the Complete Guide" (הפיכה למלכת יופי: המדריך השלם), המבוסס על דרכם וניסיונן בתחרויות יופי, ב-1990 היא שימשה כשופטת בתחרות מיס ארצות הברית.
היא נישאה לאיש העסקים רודני פ 'בארוול ונולדו לה שלושה בנים, היא ובעלה עסקו בנדבנות והם תרמו לארגוני חינוך וגופי צדקה והיא שימשה כנשיאת קרן התרומות המשפחתית אותה הם ניהלו.
המנון שוודיה

| --- | --- |
דיסק של המנון שוודיה משנת 1930
דיסק של המנון שוודיה משנת 1930
 מדינה:  שוודיה שוודיה
 שפה:  שוודית
 מילים:  ריקרד דייבק ולואיס אלן
 לחן:  לחן עממי שוודי
 תאריך מעמד רשמי:  מעולם לא קיבל מעמד רשמי נכתב בשנת 1844
 ‏האזנהקובץ:United States Navy Band - Sweden.ogg‏Ⓘ‏
את עתיקה, את חופשייה (בשוודית: Du Gamla, Du Fria), הוא ההמנון הלאומי של שוודיה. ההמנון חובר בשנת 1844 על ידי המלחין השוודי ריקרד דייבק (Richard Dybeck) לפי לחן עממי. בשנת 1910 נוספו להמנון שני הבתים האחרונים על ידי לואיס אלן (Louise Ahlén), אך הבתים הללו לרוב לא מושמעים בנגינת ההמנון. לשיר אין מעמד חוקי רשמי כהמנון, אלא הוא משמש כהמנון מכוח המסורת. המוטיב המרכזי בהמנון הוא פנייה ל"צפון" תוך ציון סגולותיו הנעלות.
לחן

השמעת צלילים אינה נתמכת בדפדפן שלך. אפשר להוריד את קובץ השמע.
מילות ההמנון

| תרגום לעברית | תעתיק עברי | שוודית |
| --- | --- | --- |
| 1.  את, העתיקה, החופשייה, הצפון ההררי,  את השקטה, היופי מלא השמחה!  אני מברך אותך, הארץ היפהפייה ביותר על פני האדמה,  את שמשך, את שמייך, את כרי הדשא הירוקים שלך,  את שמשך, את שמייך, את כרי הדשא הירוקים שלך.    2.  כתרך ניצב בזכרונות מאז ימי העבר  עת כבודך נישא עד קצות תבל.  אני יודע כי הינך ועוד תהיי מה שהיית.  כן, אני רוצה לחיות, אני רוצה למות בצפון.  כן, אני רוצה לחיות, אני רוצה למות בצפון.    3.  לנצח ארצה לשרתך, ארצי האהובה,  עד למוות אשאף להישבע לך אמונים.  על צדקתך אגונן בשכלי ובידי,  את דגלך עטור הגבורה אשא,  את דגלך עטור הגבורה אשא.    4.  עם אלוהים אלחם, למען הבית והאח (המבוערת)  למען שוודיה, המולדת היקרה.  לא אחליף אותך בעד עולם ומלואו,  לא, אני רוצה לחיות, אני רוצה למות בצפון,  לא, אני רוצה לחיות, אני רוצה למות בצפון. | 1  דוּ גַמְלַה, דוּ פְרִיָה, דוּ פְיֶלְהֵגָה נוּרד  דוּ טִישְטָּה, דוּ גְלֶדְיֵרִיקָה שונָה!  יוֹ הלְסָר דֵיְ, וֶנַסְטֵה לַנְד אוּפּוֹ יוּרד,  דִין סוֹל, דִין הִימֶל, דִינָה אֶנְדֶר גְרֵנַה,  דִין סוֹל, דִין הִימֶל, דִינָה אֶנְדֶר גְרֵנַה,    2  דוּ טְרוֹנַר פּוֹ מִינֶן פְרוֹן פוֹרְנְסְטוֹרָּה דָר,  דוֹהָ אֶרָט דִיטְ נָמֱן פְלֱג אוּבֶר יוּדֵן.  יוֹ וֵט אַתְ דוּ אַר אוֹקְּ דוּ בְּלִיר וַא דוּ וָארּ.  אָ, יוֹ וִויל לִיוָוה יוֹגְ וִויל דֶה יִ נּוּדֶן,  אָ, יוֹ וִויל לִיוָוה יוֹגְ וִויל דֶה יִ נּוּדֶן.    3  יוֹ סְטֵדְסְ וִויל דֶי שֱיִנָּה מִיט אֵלְסְקַדֶה לָנְד,  דִין טְרוֹהֶט טִיל דֶדֵן וִויל יוֹ סְוֵורַה.  דִין רֶט, סְקַל יוֹ וֵרְנָּה, מֵ הּוֹ אוֹ מֵ הָּנְּד  דִין פַנָה, הֵּגְט דֵן בְּרַגְדֶּרִיקַה בֶּרָה,  דִין פַנָה, הֵּגְט דֵן בְּרַגְדֶּרִיקַה בֶּרָה,    4  מֵ גּוּד סְקָל יוֹ שֶמְפָּה, פֶר הֶּם אוֹק פֶר הֶּרְד,  פִיר סְוַורְיָה, דֵן שֶרָה פוֹשְטֵרְיוּדֶן.  יוֹ בִּיטֶר דֵיְ אֵיְ, מּוֹט אָלְט יִ אֶן וֶרְלְד  נָּאִי, יוֹ וִויל לִיוָוה יוֹגְ וִויל דֶה יִ נּוּדֶן,  נָּאִי, יוֹ וִויל לִיוָוה יוֹגְ וִויל דֶה יִ נּוּדֶן. | 1  Du gamla, Du fria, Du fjällhöga nord  Du tysta, Du glädjerika sköna!  Jag hälsar Dig, vänaste land uppå jord,  Din sol, Din himmel, Dina ängder gröna,  Din sol, Din himmel, Dina ängder gröna.    2  Du tronar på minnen från fornstora dar,  då ärat Ditt namn flög över jorden.  Jag vet att Du är och Du blir vad Du var.  Ja, jag vill leva jag vill dö i Norden,  Ja, jag vill leva jag vill dö i Norden.    3  Jag städs vill dig tjäna mitt älskade land,  din trohet till döden vill jag svära.  Din rätt, skall jag värna, med håg och med hand,  Din fana, högt den bragderika bära,  Din fana, högt den bragderika bära.    4  Med Gud skall jag kämpa, för hem och för härd,  för Sverige, den kära fosterjorden.  Jag byter Dig ej, mot allt i en värld  Nej, jag vill leva jag vill dö i Norden,  Nej, jag vill leva jag vill dö i Norden. |
ראו גם

דגל שוודיה
סמל שוודיה
הערות שוליים

↑  אתר המנוני העולם, הסבר קצר על ההמנון השוודי (באנגלית).
↑  הנוסח המוצע הוא על-בסיס דיאלקט סטוקהולם.
↑  הניקוד נועד לצורך המחשת הקריאה בלבד ואינו פועל בהכרח על פי כללי הניקוד העברי.
| --- | --- |
בקרת זהויות :  MusicBrainz work: bfe7f745-d733-3477-ab0c-080f25f55d9d
ספקטרום השמש

ספקטרום השמש הוא ספקטרום רציף של אור הנפלט מהשמש. את ספקטרום השמש ניתן לתיאור על ידי מודל גוף שחור, אך גם נראים בו קווי פליטה בדידים, שלפיהם ניתן לדעת על שכיחות היסודות הכימיים על פני השמש. השכיחות הגדולה ביותר היא של מימן והליום. קיומו של היסוד הליום התגלה לראשונה מספקטרום השמש. בתחילה נחשב ליסוד המצוי רק על פני השמש, ומכאן שמו (רק מאוחר יותר הוא התגלה גם על פני כדור הארץ).
ספקטרום רציף עם קווי בליעה, כפי שמתקבל מהשמש
היסטוריה

בשנת 1666, אייזק ניוטון ערך ניסוי בו הציב מנסרה משולשת אל מול סדק בתריס. דרך הסדק עברה אלומת אור מהשמש אשר התפצלה לצבעי הקשת בעוברה במנסרה. כך הוכיח ניוטון את ספקטרום השמש על פני מסך שהציב מאחורי המנסרה. הוא לא הבחין בקווי הבליעה על פני הספקטרום כיוון שהאמצעים האופטיים שהיו בידיו, ככל הנראה, לא היו מדויקים דיים. ניוטון קבע כי המנסרה מפרידה את האור למרכיביו - צבעי הספקטרום, מה שעורר פולמוס באותה תקופה, כיוון שעד גילוי זה רווחה הדעה כי גורם כלשהו במנסרה עצמה מעניק לאור את צבעיו.
ב-1802 ויליאם וולסטון הבחין בקווים הכהים בספקטרום השמש. הוא חשב כי מדובר בגבולות טבעיים כלשהם של הצבעים ודיווח על תגליתו אך לא התעמק בעניין.
מספר שנים לאחר מכן, בשנת 1814, יוזף פראונהופר הצליח לספור את הקווים הכהים כאשר השתמש בטלסקופ במקום במסך של ניוטון. הוא הגיע לכדי 576 קווים כהים. ולכן קווים אלה נקראו על שמו - קווי פראונהופר. הוא אף החל להבחין כי הקווים הכהים זהים במיקומם ובמרחקם זה מזה לקווי הפליטה אשר מופיעים בספקטרום הפליטה של יסודות מסוימים.
גילוייו הובילו את החוקרים גוסטב קירכהוף ורוברט בונזן ב-1861 למציאת הסבר לקווי פראונהופר בספקטרום השמש. השניים צלחו בזיהוי היסודות על פני השמש על ידי השוואת קווי הבליעה המתקבלים לקווי פליטה של יסודות שונים. הם העלו את הטענה כי חלק מן האור המגיע מן השמש נבלע בכרומוספירה של השמש על ידי היסודות הנפוצים בה, ולכן על כדור הארץ מתקבל ספקטרום רציף עם קווי פראונהופר.
קירכהוף ניסח חוקים בעקבות הממצא:
מוצק, נוזל או גז דחוסים ולוהטים פולטים קרינה אלקטרומגנטית שהספקטרום שלה רציף
גז לוהט בצפיפות נמוכה, או גז בצפיפות נמוכה העובר התפרקות חשמלית, פולטים ספקטרום המורכב מקווי אור בדידים האופייניים לסוג הגז.
כאשר אור לבן, כלומר אור בעל ספקטרום רציף, עובר דרך שכבת גז שצפיפותה נמוכה, מתקבל ספקטרום רציף אך עם קווים אפלים - קווי בליעה - האופייניים לסוג הגז.
היסוד הליום על שם אל השמש היווני הליוס, התגלה על פני השמש בזכות קווי פראונהופר בשנת 1868 עת ליקוי חמה בהודו, הוא התגלה על ידי אסטרונום צרפתי בשם פייר ג'אנסן שחשב את הקו בטעות לנתרן. החוקר נורמן לוקייר האנגלי גילה באותה שנה כי מדובר ביסוד חדש, שלעולם לא נמצא עד אז על פני כדור הארץ, ולכן החליט לקרוא ליסוד יחד עם אדוארד פרנקלנד בשם הליום.
הראשונה שקראה נכון את ספקטרום אור השמש הייתה ססיליה פיין-גפושקין.
עקרונות יסוד

קרינה רציפה מהשמש
גוף חם פולט קרינה אלקטרומגנטית בכל ארכי הגל, כל אורך גל מסמל קו צבע מסוים וספציפי בספקטרום ואנרגיה שמתאימה לאורך הגל.
תהליך הפליטה של כל אורכי הגל בספקטרום השמש מתרחש הודות לטמפרטורות העצומות השוררות עלייה, השמש היא כוכב מטיפוס G לפי הסיווג ספקטרלי. כוכבים בקבוצה זו הם בעלי טמפרטורות של כ-6000K ויש בספקטרום שלהם קווי מימן חלשים (בהתאם להרכבם הכימי). כתוצאה מהטמפרטורה הגבוהה, השמש מתנהגת כמו גוף שחור ופולטת קרינה הקרויה קרינת גוף שחור, קרינה אשר תלויה אך ורק בטמפרטורת הכוכב. קרינת הגוף השחור מגיעה מן השמש מכיוון שבטמפרטורה גבוהה כל כך האטומים של היסודות השונים בשמש מצויים במצב המעורער (כלומר מעל מצב היסוד n=1), ולכן מתרחשת תופעת פליטה של פוטונים בכל אורכי הגל. ואלה נפלטים בקרינה באופן רציף, מה שאמור ליצור לכאורה ספקטרום רציף המכיל את כל הצבעים הנראים.
אולם על כדור הארץ וגם מחוצה לו אין רואים ספקטרום רציף לגמרי של השמש, כאשר מתבוננים בו דרך מנסרות שונות. אם מביטים היטב על רצף הצבעים ניתן להבחין בקיומם של פסים כהים, הם קווי פראונהופר.
קווי פראונהופר (על שם הפיזיקאי יוזף פראונהופר) המופיעים כאשר מעבירים אלומת אור מהשמש דרך מנסרה, מאפיינים בעצם את היסודות בעלי הסבירות הגבוהה ביותר להיות הנפוצים על פני חמה. קווים אלה מופיעים עקב תהליכי בליעה בכרומוספירה של השמש.
הבליעה של האור
כאשר יסודות נמצאים במצב היסוד שלהם, בו האנרגיה של אלקטרונים היא הנמוכה ביותר, הרי שיכולה להתרחש תופעת הבליעה באטום. במהלך תופעה זו אלקטרון בולע פוטון בעל אורך גל מדויק שמתאים לאותו הפרש אנרגיה שדרוש למעבר בין המסלול הראשון (רמת היסוד, n=1) למסלול "מותר" אחר, גבוה יותר (המהווה מצב מעורר, כלומר בעל אנרגיה גבוהה). תנאים מתאימים לכך נמצאים במעטפת השמש, הכרומוספירה עם הצפיפות הגבוהה והטמפרטורה היחסית קרה לשמש עצמה. לכן גם ניתן להבחין באותם קווי פראונהופר המופיעים על פני הספקטרום המתקבל מהשמש. אותם קווים מציינים את אורכי הגל והאנרגיה של הפוטונים השונים שנבלעו על ידי היסודות הנפוצים במעטפת, לפיהם ניתן לבדוק על ידי השוואה לספקטרום פליטה של יסודות שונים, אילו יסודות מצויים על פני השמש (לכל יסוד מבנה רמות אנרגיה אלקטרוניות אופייני לו, וההפרש בין רמות המעבר מתאים לאורך גל הפוטון המתאים הנפלט.
לדוגמה: כאשר לפוטונים הנפלטים מהשמש אורך גל המתאים למעבר אלקטרון של יסוד כלשהו המצוי בכרומוספירה לרמת אנרגיה גבוהה יותר, הם ייבלעו במעברם דרכה החוצה. אמנם, לאחר מכן אטומים מעוררים אלה יפלטו פוטונים באותו אורך-גל בדעיכתם חזרה לרמות נמוכות יותר, אבל מאחר שכיווני פליטה זו אקראיים, הרי שהם יגיעו לעין הצופה על כדור הארץ, דרך אמצעים אופטיים המשמשים לכך, בעוצמה חלשה בהרבה, יחסית לפליטה ללא בליעה בכרומוספירה, עובדה היוצרת הבדלי עוצמה משמעותיים בין אורכי-הגל בספקטרום השמש, כאשר החלשים ביותר בהם, הנראים שחורים, נקראים קווי פראונהופר.
ראו גם

ספקטרומטר אופטי
השמש
ספקטרום
ספקטרום רציף
ספקטרום בליעה
קווי פראונהופר
קרינת השמש
לקריאה נוספת

הספר "היקום המשתנה- מהלך חייהם של כוכבים" מאת מאיר מידב וחגי נצר
בריטניקה לנוער, כרך י"א, ערך ספקטרום.
הספר "קרינה וחומר מודלים של האטום והגרעין" מאת עדי רוזן.
פראונהופר עם הטלסקופ
1961 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 1961  באסטרונאוטיקה |  |
< · 1959 · 1960 — 1961 — 1962 · 1963 · >  פורטל מדעי החלל
בערך זה מצוינים אירועים בולטים שהתרחשו במהלך שנת 1961 ונוגעים לתחום האסטרונאוטיקה.
אירועים בולטים

במהלך השנה בוצעו 50 שיגורים. 41 (80%) מהם בוצעו על ידי ארצות הברית.
31 בינואר – ארצות הברית שיגרה חללית עם קוף כחלק מתוכנית מרקורי.
12 בפברואר – ברית המועצות שיגרה חללית ונרה 1 - חללית ראשונה ששוגרה לכיוון כוכב לכת אחר (נוגה).
12 באפריל – ברית המועצות שיגרה חללית עם יורי גגרין, האיש הראשון בחלל.
5 במאי – ארצות הברית שיגרה חללית עם אלן שפרד לטיסה תת-מסלולית.
25 במאי – הנשיא ג'ון קנדי הכריז על תוכנית אפולו שמטרתה להנחית אדם על הירח לפני תום העשור.
טיסה תת-מסלולית

במהלך השנה בוצעו מספר טיסות במסלול זה:
מאות שיגורים בוצעו על ידי ארצות הברית כולל שיגור מאויש עם אלן שפרד
עשרות שיגורים בוצעו על ידי ברית המועצות
18 שיגורים בוצעו על ידי צרפת
17 שיגורים בוצעו על ידי הממלכה המאוחדת
7 שיגורים בוצעו על ידי יפן
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | שם חללית | צוות בשיגור | מועד נחיתה | צוות בנחיתה | זמן טיסה | הערות |
| 12 באפריל  06:07 UTC | ברית המועצות ווסטוק 1 | יורי גגרין | 12 באפריל   07:55 UTC | יורי גגרין | שעה ו-46 דקות | טיסה מאוישת ראשונה |
| 6 באוגוסט   06:00 UTC | ברית המועצות ווסטוק 2 | גרמן טיטוב | 7 באוגוסט  07:11 UTC | גרמן טיטוב | יממה, שעה ו-11 דקות | לראשונה טיסה מאוישת נמשכה יותר מיממה |
שיגורי לוויינים > רשימת הטיסות המאוישות בתת-מסלול

| תג | משימה | אסטרונאוט | תאריך שיגור | משך המשימה | הערות |
| --- | --- | --- | --- | --- | --- |
|  | ארצות הברית מרקורי־רדסטון 3 | אלן שפרד | 5 במאי 1961 14:36 UTC | 15 דקות ו־28 שניות | האמריקאי הראשון בחלל. |
|  | ארצות הברית מרקורי־רדסטון 4 | וירג'יל גריסום | 21 ביולי 1961  12:20 UTC | 15 דקות ו־37 שניות | טיסה תת־מסלולית שנייה. החללית שקעה במים לפני שחולצה (האסטרונאוט חולץ בשלום)  בעקבות התפוצצות בלתי צפויה של צוהר החללית. הוּצאה מהמים ב־1999. |
שיגורי לוויינים > חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | שם חללית | מטרה | תיאור פעילות |
| 12 בפברואר | ברית המועצות ונרה 1 | הגעה לנגה | 19/20 במאי - הגשושית עברה כ-100,000 ק"מ מהיעד. |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| ברית המועצות | 9 | 5 | 4 | 0 |
| ארצות הברית | 41 | 23 | 16 | 2 |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| ברית המועצות קוסמודרום בייקונור | 7 | 5 | 2 | 0 |
| ברית המועצות קפוסטין יאר | 2 | 0 | 2 | 0 |
| ארצות הברית נמל החלל קייפ קנוורל | 14 | 11 | 3 | 0 |
| ארצות הברית בסיס חיל האוויר ונדנברג | 18 | 12 | 6 | 0 |
| ארצות הברית בסיס פוינט ארגואליו | 6 | 4 | 2 | 0 |
| ארצות הברית מתקן הטיסות וולופס | 3 | 2 | 1 | 0 |
סיכומים שנתיים > לפי מסלול

| 0 | 1 | 2 | 3 |
| --- | --- | --- | --- |
| מסלול | שיגורים | הצלחות | כישלונות |
| מסלול לווייני נמוך | 41 | 28 | 13 |
| מסלול לווייני בינוני | 1 | 1 | 0 |
| מסלול לווייני גבוה | 6 | 2 | 4 |
| מסלול הליוצנטרי | 2 | 1 | 1 |
הערות שוליים

↑  בשנת 1966 שולב בבסיס חיל האוויר ונדנברג
יורי גגרין - בן אדם הראשון ששוגר לחלל
סרט הישרדות

סרט הישרדות (באנגלית: Survival film) הוא סוגה קולנועית שבה דמות אחת או יותר מנסות לשרוד מבחינה פיזית. הז'אנר מתמקד במאבקי החיים-והמוות של הדמויות, לרוב על רקע נסיבות מסוכנות. סרטי הישרדות בוחנים את הרצון האנושי לחיות, את המוטיבציות האישיות, ואת הרצונות הפנימיים, ומעודדים את הקהל לחשוב על היבטים רחבים יותר של אנושיות וערכים אישיים. הם מאזנים בין ריאליזם ואמינות לבין מתח איטי מתמשך כדי לשמור על תחושת דחיפות. אף על פי שיש סרטי הישרדות עם סגנון אפי וזמני הקרנה ארוכים, היעילות שלהם טמונה ביצירת אווירה שבה כל רגע מהווה איום סמוי על קיומו של הגיבור.
סרטי הישרדות הם אפלים יותר מרוב סרטי ההרפתקאות האחרים ונוטים למקד את עלילת הסרט בדמות אחת, בדרך כלל בגיבור הראשי. הסרטים נוטים להיות "ממוקמים בעיקר בהקשר עכשווי", כך שקהל הצופים מכיר את הסביבה, והפעילויות של הדמויות פחות רומנטיות.
בספר משנת 1988 השווה תומאס סובצ'ק בין סרט הישרדות לסרט רומנטי: "שניהם מדגישים את הניצחון ההרואי על מכשולים המאיימים על הסדר החברתי ואת האישור מחדש של ערכים חברתיים עיקריים כגון משחק הוגן, כבוד ליכולת ושיתוף פעולה". הסופר אמר שסרטי הישרדות "מזהים ומבודדים מיקרוקוסמוס של חברה", כמו הקבוצה הניצולה מהתרסקות המטוס בסרט "טיסת הפניקס" (1965) או הניצולים על גבי ספינת האוקיינוס ההפוכה בסרט "הרפתקה בפוסידון" (1972). סובצ'ק הסביר, "רוב הזמן בסרט הישרדות מוקדש לתיאור התהליך שבו הקבוצה, שנותקה מהביטחונות ומהוודאות של רשתות התמיכה הרגילות של החיים האזרחיים, הופכת ליחידה מתפקדת ויעילה". הקבוצה לעיתים קרובות מורכבת מדמויות מגוונות, לעיתים עד כדי קריקטורה. בעוד שנשים הוצגו בצורה סטריאוטיפית בסרטים אלו, הן "לעיתים קרובות ממלאות תפקיד מכריע בהצלחתה או כישלונה של הקבוצה"
רשימת חלקית של סרטי הישרדות

12 שנים של עבדות (2013)
127 שעות (2010)
אוורסט (2015)
ההר שבינינו (2017)
איש אומגה (1971)
אני אגדה (2007)
אסקייפ רום (2019)
אף אחד לא רוצה את הלילה (2015)
אפולו 13 (1995)
ארוכה הדרך הביתה (2002)
בחזרה מטואיצ'י (2017)
בלי להב של דשא (1970)
בעל זבוב (1963)
בצד שלי של ההר (1969)
גברים במלכודת (1972)
ג'רמיה ג'ונסון (1971)
האדם במדבריות (1971)
האויב שבפנים (2002)
הבריחה מאלקטרז (1979)
הולכת רחוק (2014)
החדר (2002)
הטורף (1987)
היום שאחרי מחר (2004)
הכל אבוד (2013)
הלגונה הכחולה (1980)
המאדים (2015)
המדרון (2005)
המשחקים של ג'ראלד (2017)
הרפתקה בפוסידון (1972)
השורד (2018)
השורד האחרון (2013)
חדר (2015)
חזרה מהנצח (1956)
חטיפה (2012)
חיי פיי (2012)
חמצן (2021)
טיטניק (1997)
טיסת הפניקס (1965)
ים של פחד (2003)
כוח משיכה (2013)
כוכב הקופים (1968)
להתחיל מחדש (2000)
לחיות (1993)
לשרוד עד החופש (2006)
מיזרי (1990)
מלתעות (1975)
מלתעות האימה (2019)
מסע האש (1981)
מעבר מכשולים (2010)
מקום שקט (2018)
משחק הדמים (1982)
משפחת רובינסון השווייצרית (1960)
נגד השמש (2014)
נסחפים (2018)
סחרור מסוכן (1993)
סיסו (2022)
סירת הצלה (1944)
עד קצה העולם (2007)
עירום פראי (1965)
על החוף (1959)
על הסף (1997)
פארק היורה (1993)
פחד עד מוות (1990)
פנים הצפון (2008)
פסגת דאנטה (1997)
קבור (2010)
קון-טיקי (2012)
קיוב (1997)
קפטן פיליפס (2013)
קרב מלכותי (2000)
קריאה בטבע (1990)
רוקד עם זאבים (1990)
רצון הברזל (1994)
שוכני המצולות (1998)
שחר האדום (1984)
שמש ירוקה (1973)
תלויה באוויר (2022)
תקוע (1969)
הערות שוליים

↑  Sobchack 1988, p. 12
↑  About: Survival film, dbpedia.org
טום נויאנס

| --- | --- |
אין תמונה חופשית
 לידה:  18 במרץ 1976 (בן 48) 
 מדינה:  בלגיה 
 
טום נויאנס (בצרפתית: Tom Nuyens; נולד ב-18 במרץ 1976) הוא דוגמן, צלם ומאמן אישי בלגי. בשנת 1996 זכה בתואר מר עולם הראשון.
ביוגרפיה

נויאנס נולד באנטוורפן שבבלגיה. בהיותו בן שמונה אובחנה אצלו דלקת קרום המוח.
ב-1996 זכה בתחרות "מר בלגיה", ובאותה שנה נבחר לייצג את המדינה בתחרות מר עולם הראשונה (אנ'), שם הוכתר לזוכה במקום הראשון.
הוא הופיע במספר פרסומות, וביניהן לרשת מייסיס.
הוא הופיע בקמפיינים של חברת אופנת הגברים ההולנדית "Gentiluomo" (אנ') ולחברת השעונים האיטלקית "Anonimo" (אנ').
ב-2000 התמחה בצילום אופנה. מ-2006 עוסק באימון אישי.
ב-1996 היה שופט בתחרות מיס עולם וב-2003 שפט גם בתחרות מר עולם.
הוא הקים עסק משלו לאימון אישי.
הערות שוליים

↑   Mr. World 1996 - Winning Moment, סרטון  באתר יוטיוב (אורך: 6:49)
| --- | --- |
בקרת זהויות :  VIAF: 290701929   WorldCat (עם VIAF): 290701929
2013 בספורט

| 0 | 1 | 2 | 3 |
| --- | --- | --- | --- |
|  |  | 2013  בספורט |  |
< · 2011 · 2012 — 2013 — 2014 · 2015 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2013 ונוגעים לעולם הספורט.
אופניים

בג'ירו ד'איטליה ניצח וינצ'נצו ניבאלי (איטליה איטליה)
בטור דה פראנס ניצח כריסטופר פרום (בריטניה בריטניה)
בוואלטה אספניה ניצח כריס הורנר (ארצות הברית ארצות הברית)
באליפות העולם באופני כביש ניצח רוי קושטה (פורטוגל פורטוגל)
אתלטיקה > אליפות העולם באתלטיקה

אליפות העולם נערכה מ-10 באוגוסט ועד - 18 באוגוסט במוסקבה רוסיה.
אתלטיקה > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | רוסיה רוסיה (מארחת) | 7 | 4 | 6 | 17 |
| 2 | ארצות הברית ארצות הברית | 6 | 14 | 5 | 25 |
| 3 | ג'מייקה ג'מייקה | 6 | 2 | 1 | 9 |
| 4 | קניה קניה | 5 | 4 | 3 | 12 |
| 5 | גרמניה גרמניה | 4 | 2 | 1 | 7 |
אתלטיקה > טבלת המדליות (חלקי) > האתלטים המצטיינים באליפות העולם

שלי-אן פרייזר-פרייס (ג'מייקה ג'מייקה) זכתה ב-3 מדליות זהב, לראשונה בתולדות התחרות.
יוסיין בולט (ג'מייקה ג'מייקה) זכה ב-3 מדליות זהב, 2 אישיות ואחת בשליחים, ובכך הפך ביחד עם קרל לואיס (ארצות הברית ארצות הברית) לאתלט המעוטר ביותר באליפויות העולם באתלטיקה לאחר שזכה בסך הכל ב-10 מדליות מהן 8 זהב
מו פארח (בריטניה בריטניה) זכה בשתי מדליות זהב אישיות
לאשון מריט (ארצות הברית ארצות הברית) זכה בשתי מדליות זהב, אחת אישית ואחת בשליחים
אתלטיקה > טבלת המדליות (חלקי) > אירועים נוספים באתלטיקה > ארצות הברית

15 באפריל - הפיגוע במרתון בוסטון, שני מטעני חבלה גורמים למותם של שלושה צופים ופציעתם של עשרות
אתלטיקה > טבלת המדליות (חלקי) > אירועים נוספים באתלטיקה > ישראל

15 במרץ - אדם מתייבש ונפטר ממכת חום במהלך מרתון תל אביב
ג'ודו

אליפות העולם בג'ודו נערכה בריו דה ז'ניירו שבברזיל. יפן זכתה ב-4 מדליות זהב (9 בסה"כ), צרפת זכתה ב-2 מדליות זהב (8 בסה"כ) וקובה זכתה ב-2 מדליות זהב (3 בסה"כ).
ירדן ג'רבי (ישראל ישראל) זכתה במדליית זהב באליפות העולם במשקל עד 63 ק"ג.
טניס > המנצחות בתחרויות הגראנד סלאם

אליפות אוסטרליה הפתוחה - ויקטוריה אזרנקה (בלארוס בלארוס)
אליפות צרפת הפתוחה - סרינה ויליאמס (ארצות הברית ארצות הברית)
אליפות וימבלדון - מריון ברטולי (צרפת צרפת)
אליפות ארצות הברית הפתוחה - סרינה ויליאמס (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - נובאק ג'וקוביץ' (סרביה סרביה)
אליפות צרפת הפתוחה - רפאל נדאל (ספרד ספרד)
אליפות וימבלדון - אנדי מארי (בריטניה בריטניה)
אליפות ארצות הברית הפתוחה - רפאל נדאל (ספרד ספרד)
טניס > גביע דייוויס

נבחרת צ'כיה (צ'כיה) זכתה בגביע לאחר ניצחון על נבחרת סרביה (סרביה) 2-3, במשחקים שנערכו בבלגרד ארנה שבבלגרד סרביה על משטח קשה (15 בנובמבר - 17 בנובמבר).
כדורגל > גביע הקונפדרציות

30 ביוני, נבחרת ברזיל (ברזיל) זוכה בגביע לאחר ניצחון על נבחרת ספרד (ספרד) 0-3. במקום השלישי זכתה נבחרת איטליה (איטליה) לאחר ניצחון על נבחרת אורוגוואי (אורוגוואי) 2-3 בפנדלים לאחר שוויון 2-2 בסיום המשחק.
כדורגל > גביע אפריקה לאומות

10 בפברואר, ניגריה (ניגריה) זוכה בגביע.
כדורגל > אליפות העולם לקבוצות

באיירן מינכן (גרמניה גרמניה) גברה על רג'ה קזבלנקה (מרוקו מרוקו) 0-2.
כדורגל > ליגת האלופות

25 במאי, באיירן מינכן (גרמניה גרמניה) זוכה בליגת האלופות.
כדורגל > הליגה האירופית

15 במאי, צ'לסי (אנגליה אנגליה) זוכה בליגה האירופית.
כדורגל > סופר קאפ האירופי

באיירן מינכן (גרמניה גרמניה) ניצחה את צ'לסי (אנגליה אנגליה) 2:2 5:4 לאחר פנדלים וזכתה בסופר קאפ האירופי.
כדורגל > גביע ליברטדורס

24 ביולי, אתלטיקו מיניירו (ברזיל ברזיל) זוכה בגביע ליברטדורס.
כדורגל > גביע סודאמריקנה

לנוס (ארגנטינה ארגנטינה) זוכה בגביע לאחר ניצחון על פונטה פרטה (ברזיל ברזיל) במפגש כפול.